Vienošanās Nr. 2
pie 2024. gada 30. maija līguma Nr. AMD-24-2368-lī

Rīgā								Datums skatāms laika zīmogā

[bookmark: _Hlk163830322]Rīgas valstspilsētas pašvaldības Ārtelpas un mobilitātes departaments (iestādes reģistrācijas numurs 50900040801), turpmāk – Pasūtītājs, [..], no vienas puses, un
SIA SC GRUPA, reģistrācijas Nr. 48503000026, turpmāk – Būvuzņēmējs, [..], no otras puses, 
pamatojoties uz 2024. gada 30. maija līguma Nr. AMD-24-2368-lī, turpmāk – Līgums, 12.1., 12.2.,  13.4. un 22.2. punktu, kā arī uz Pasūtītāja Tehniskās komisijas 2024. gada 20. augusta lēmumu (sēdes protokols Nr.38), noslēdz šādu vienošanos, turpmāk – Vienošanās:

1. Pagarināt Līguma 5.1. punktā paredzēto darbu izpildes termiņu par 14 (četrpadsmit) kalendārajām dienām.

2. Izteikt Līguma 5.1.punktu sekojošā redakcijā:
“5.1. Būvuzņēmējs apņemas veikt Darbus saskaņā ar Līguma noteikumiem, Darbu daudzumu un izmaksu sarakstu un specifikācijām, kā arī normatīvo aktu prasībām ne ilgāk kā 45 (četrdesmit piecu) kalendāro dienu laikā no darbu uzsākšanas dienas.”

3. Būvuzņēmējs veic papildus darbu apjomu izmaiņas saskaņā ar Līguma 12.1.punktu, kā arī sākotnēji neparedzētus darbus saskaņā ar Līguma 12.2.punktu objektā: “Trijādības ielas seguma atjaunošana no Kuģu ielas līdz Raņķa dambim” saskaņā ar Vienošanās pielikumā Nr.1 “Darbu daudzumu izmaiņu akts Nr.3” sadaļas “Ieslēdzamās pozīcijas” un pielikumā Nr.2 “Papildus darbu daudzuma un izmaksu saraksts Nr.2” norādīto darbu daudzumu, vienības cenu un darbu izmaksām, turpmāk – Papildus darbi. 

4. Ieslēdzamo Papildus darbu līgumcena saskaņā ar Līguma 12.1.punktu, kas attiecināma uz sākotnējo darbu daudzumu un izmaksu sarakstu, ir EUR 326.65 (trīs simti divdesmit seši euro un 65 centi), PVN 21% ir EUR 68.60 (sešdesmit astoņi euro un 60 centi), kopā EUR 395.25 (trīs simti deviņdesmit pieci euro un 25 centi) atbilstoši Vienošanās pielikumā Nr.1 darbu daudzumu izmaiņu aktam Nr.3. 

5. Papildus darbu līgumcena saskaņā ar Līguma 12.2.punktu, kas attiecināma uz sākotnēji neparedzētiem darbu veidiem, ir EUR 12 226.48  (divpadsmit tūkstoši divi simti divdesmit seši euro un 48 centi), PVN 21% ir EUR 2 567.56 (divi tūkstoši pieci simti sešdesmit septiņi euro un 56 centi), kopā EUR 14 794.04 (četrpadsmit tūkstoši septiņi simti deviņdesmit četri euro un 04 centi) atbilstoši Vienošanās pielikumā Nr.2 “Papildus darbu daudzumu un izmaksu saraksts Nr.2” norādītajam darba izmaksu un apjoma sadalījumam.

6. Puses konstatē, ka Līguma summa, ņemot vērā Vienošanās 4. un 5. punktā norādīto Līguma summas palielinājumu, ir EUR 130 421.60 (viens simts trīsdesmit tūkstoši četri simti divdesmit viens euro un 60 centi), PVN 21% ir EUR 27 388.54 (divdesmit septiņi tūkstoši trīs simti astoņdesmit astoņi euro un 54 centi). Līguma kopējā summa ir EUR 157 810.14 (viens simts piecdesmit septiņi tūkstoši astoņi simti desmit euro un 14 centi).

7. Jautājumus, kas saistīti ar Papildus darbu izpildi, pieņemšanu, apmaksas kārtību u.tml., un nav īpaši atrunāti Vienošanās, regulē Līgums.

8. Vienošanās nemaina citus Līguma noteikumus.

9. Vienošanās stājas spēkā tās abpusējas parakstīšanas dienā un ir Līguma neatņemama sastāvdaļa. Vienošanās parakstīšanas diena ir pēdējā droša elektroniskā paraksta un laika zīmoga datums.

10. Vienošanās sagatavota uz 2 (divām) lapām. 

11. Pielikumā: 
1) pielikums Nr.1 “Darbu daudzumu izmaiņu akts Nr.3” uz 1 (vienas) lapas, 
2) pielikums Nr.2 “Papildus darbu daudzumu un izmaksu saraksts Nr.2” uz 1 (vienas) lapas, 
3) pielikums Nr.3 Pasūtītāja Tehniskās komisijas 2024. gada 20. augusta lēmuma (sēdes protokols Nr.38) izraksts uz 2 (divām) lapām.

12. Pušu paraksti

